**U utorak 10. rujna 2019. u 18 sati u ZgForumu, Gajeva 27 otvara se izložba "Kamo bez dizajna?" autorica** [**Ksenija Jurinec**](https://www.facebook.com/ksenijajurinec) **i** [**Miranda Herceg**](https://www.facebook.com/miranda.herceg.3)**. Izložbom se predstavljaju rezultati radioničke studije zagovaranja dizajna u nesvakodnevnoj svakodnevici kojom se promišljala signalistika, urbana oprema i mobilijar u zdravstvenim ustanovama, na primjeru najveće bolnice u Hrvatskoj; KBC Zagreb - Rebro. Izložba ostaje otvorena do 30. rujna.**

Radionička studija zagovaranja dizajna u nesvakodnevnoj svakodnevici pod nazivom „Kamo bez dizajna?“ jedna je od programskih cjelina projekta „Centar oblikovanja svakodnevice“, a održana je kroz dvodnevnu radionicu.   
  
Iz teksta autorica izložbe: "Radionica je zasnovana na promišljanju ideje zagovaranja dizajna u nesvakodnevnoj svakodnevici. Jednom takvom nesvakodnevnom svakodnevicom – boravak u zdravstvenoj ustanovi – bavili smo se u našem istraživačkom projektu. Cilj nam je bio potaknuti promišljanje signalistike, urbane opreme i mobilijara u najvećoj bolnici u Hrvatskoj kao doprinos kvalitetnoj brizi za pacijente, posjetitelje i zaposlenike. Istraživali smo kako nepromišljeno oblikovana okolina, otežava funkcioniranje poslovanja i kako utječe na boravak pacijenata, posjetitelja i zaposlenika u zdravstvenim ustanovama.  
  
Problem opremanja javnog prostora sagledali smo u širem društvenom kontekstu propitivanjem mogućnosti razvoja proizvodnje i očuvanja dizajnerske baštine opremanjem javnih prostora proizvodima dizajniranim i proizvedenim u Hrvatskoj. Istraživali smo mogućnost razvoja sustava signalistike i ulogu čovjeka u tom sustavu.  
  
Prvi dan radionice realiziran je kroz terensku radionicu koja je održana 5. lipnja na lokaciji KBC Zagreb – Rebro, Kišpatićeva 12, Zagreb. Sudionici radionice, predstavnici građana i partnerskih organizacija su, kroz obilazak bolničkog kompleksa, snalaženjem u prostoru prilikom traženja zadanog odjela i ispunjavanjem Ankete o zadovoljstvu korisnika oblikovanjem signalistike, opreme i prostora u zdravstvenim ustanovama, bilježili svoja opažanja i ocjenjivali postojeću signalistiku i opremu u čekaonicama, hodnicima i eksterijeru bolničkog kompleksa.  
  
Na studijskom dijelu radionice koji je održan 18. lipnja u prostorijama Hrvatskog dizajnerskog društva, Boškovićeva 18, Zagreb, prezentiran je tijek iskustvene, istraživačke terenske radionice te rezultati provedene ankete. U raspravi koja je uslijedila, sudionici su iznosili svoja zapažanja, te pokazali jasan i kritički stav prema postojećoj opremi i sustavu signalistike u zdravstvenim ustanovama. U raspravi se diskutiralo i o ulozi čovjeka kao integralnog čimbenika u sustavu signalistike.

Anketa o zadovoljstvu korisnika oblikovanjem signalistike, opreme i prostora u zdravstvenim ustanovama, koja je provedena među sudionicima radionice, distribuirana je članovima i zaposlenicima partnerskih organizacija, Hrvatskom strukovnom sindikatu medicinskih sestara i medicinskih tehničara, liječnicima, studentima medicine i široj javnosti."  
  
Temeljem dvodnevne radioničke studije koja je obuhvaćala terensko mapiranje, iskustveno istraživanje, analitičku diskusiju, raspravu te provedbom Ankete o zadovoljstvu korisnika oblikovanjem signalistike, opreme i prostora u zdravstvenim ustanovama, građani, struka i javni sektor zajedničkim sudjelovanjem u ovom projektu kreirali su relevantne zaključke kojima se argumentirano ukazuje na nužnost dizajnerskog promišljanja u javnom prostoru, a koji se prezentiraju putem izložbe.  
  
Rezultati radioničke studije mogu poslužiti u razvoju budućih projekata signalistike i opreme u sličnim javnim prostorima. Izložba je ujedno i model informiranja šire javnosti o ključnim vrijednostima dizajna kao što su funkcionalno i kvalitetno oblikovanje životnog i radnog okoliša te o mogućnostima suradnje s dizajnerskom strukom.  
  
Izložba radioničke studije zagovaranja dizajna u nesvakodnevnoj svakodnevici “Kamo bez dizajna?“ održava se u ZgForumu, Gajeva 27, Zagreb, od 10. do 30. rujna 2019. Radno vrijeme ZgForuma je od ponedjeljka do petka od 10 do 18 sati.  
  
—  
  
Autorice i voditeljice radioničke studije, autorice teksta i izložbe: [Miranda Herceg](https://www.facebook.com/miranda.herceg.3) i [Ksenija Jurinec](https://www.facebook.com/ksenijajurinec)  
  
Sudionici radionice:  
– predstavnici partnerskih organizacija: [Zvonimir Bešlić](https://www.facebook.com/zvonimir.beslic) ([Bacaci Sjenki](https://www.facebook.com/bacaci.sjenki/)), [Danijela Domljan](https://www.facebook.com/danijela.domljan) ([HDD - Hrvatsko dizajnersko društvo / Croatian Designers Association](https://www.facebook.com/dizajn.hr/)), Damir Jukica ([Grad Zagreb Službena stranica](https://www.facebook.com/zagreb.hr/)), [Sanja Kirinic](https://www.facebook.com/sanja.kirinic) Jendrašinkin (HDD), [Marija Perkec](https://www.facebook.com/svups) ([Ulupuh](https://www.facebook.com/ULUPUH/)), [Matija Prica](https://www.facebook.com/matija.prica) ([MUO - Muzej za umjetnost i obrt / Museum of Arts and Crafts](https://www.facebook.com/muozagreb/));  
– predstavnici građana: [Mario Aničić](https://www.facebook.com/manicic5), Elena Cahun, Tesa Herceg, Luka Janković, [Fran Jurinec](https://www.facebook.com/Fjurinec5432), [Luka Nikpalj](https://www.facebook.com/luka.nikpalj), [Nera ✫ Robek](https://www.facebook.com/nerarobek), [Varga Vanja](https://www.facebook.com/vanjavarga), [Sara Zelić](https://www.facebook.com/sara.zelic1) i Tajana Zver;   
– gost predavač na radionici: Damir Gamulin.  
  
Zahvala Danijeli Domljan i Vanji Vargi na pomoći u sastavljanju ankete te svim ispitanicima na odgovorima i sugestijama u anketi.  
  
Posebna zahvala prof. dr. sc. Anti Ćorušiću, prof. Ani Kruhak, mag. med. techn. Ani Ljubas i prim. dr. Milivoju Novaku na suradnji i podršci projekta, kao i ZgForumu i Gradskom uredu za strategijsko planiranje i razvoj Grada na suradnji i ustupanju prostora za izložbu. [Gradski ured za strategijsko planiranje i razvoj Grada](https://www.facebook.com/strategijskoplaniranje/)  
  
Otvorenje izložbe se snima i fotografira za potrebe promidžbe projekta. Dokumentacijski materijal se može koristiti neograničeno u online i tiskanim izdanjima vezanima za projekt “Centar oblikovanja svakodnevice”, te u tiskanim i e-izdanjima koje objavljuju HDD ili projektni partneri.   
  
—

Projekt je sufinancirala Europska unija iz Europskog socijalnog fonda. Organizacija izložbe je sufinancirana u okviru Operativnog programa Učinkoviti ljudski potencijali, iz Europskog socijalnog fonda. Sadržaj objave isključiva je odgovornost Hrvatskog dizajnerskog društva.  
  
[#centaroblikovanjasvakodnevice](https://www.facebook.com/hashtag/centaroblikovanjasvakodnevice) [#sudionickoupravljanje](https://www.facebook.com/hashtag/sudionickoupravljanje) [#cos](https://www.facebook.com/hashtag/cos) [#esf](https://www.facebook.com/hashtag/esf) [#participatorygovernance](https://www.facebook.com/hashtag/participatorygovernance) [#ulupuh](https://www.facebook.com/hashtag/ulupuh) [#hdd](https://www.facebook.com/hashtag/hdd) [#bacacisjenki](https://www.facebook.com/hashtag/bacacisjenki) [#muo](https://www.facebook.com/hashtag/muo) [#gradzagreb](https://www.facebook.com/hashtag/gradzagreb) [#workshop](https://www.facebook.com/hashtag/workshop) [#exhibition](https://www.facebook.com/hashtag/exhibition) [#kamobezdizajna](https://www.facebook.com/hashtag/kamobezdizajna)